32. ΑΠΟΦΑΣΗ ΥΠΟΥΡΓΩΝ  ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ  ΚΑΙ  ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. Β1/486/ της 26/30 Απρ. 1985  (ΦΕΚ Β΄ 240) Σύσταση συλλογικού οργάνου στο Πανεπιστήμιο Θεσσαλονίκης με την ονομασία «Νομική Επιτροπή». Έχοντες υπόψη: 1.Τις διατάξεις :α)Του άρθρ. 19 (παρ. 3) του Νόμ. 1476/1984 (ΦΕΚ 136), β)της απόφασης ΔΙΟΔ/Φ.7/ 181/17787/1984 του Υπουργού Προεδρίας της Κυβέρνησης, με τίτλο «παράταση προθεσμίας για σύσταση, σύνθεση και ανασύνθεση συλλογικών οργάνων του δημοσίου τομέα» (ΦΕΚ 185) και γ)της απόφασης Η.5421/1982 του Πρωθυπουργού και του Υπουργού Εθνικής Παιδείας και Θρησκευμάτων, με τίτλο «ανάθεση αρμοδιοτήτων στους Υφυπουργούς Εθνικής Παιδείας και Θρησκευμάτων» (ΦΕΚ 474), αποφασίζουμε: Σύσταση, αρμοδιότητες Άρθρ.1.-1.Συνιστάται στο Πανεπιστήμιο Θεσσαλονίκης συλλογικό όργανο, γνωμοδοτικής αρμοδιότητας, με την ονομασία «Νομική Επιτροπή». «2.Η Νομική Επιτροπή του Πανεπιστημίου Θεσσαλονίκης αποτελείται από επτά (7) τακτικά και τέσσερα (4)  αναπληρωματικά μέλη, που ορίζονται με απόφαση της Συγκλήτου του Ιδρύματος, μετά από γνώμη της Γενικής Συνέλευσης του Τμήματος Νομικής και του Πρυτανικού Συμβουλίου.»  Η μέσα σε «» παρ.2 αντικαταστάθηκε ως άνω από την Β1/216/19 Μαΐου-3 Ιουν.1998 (ΦΕΚ Β΄545) απόφ.Υπ. Εθν.Παιδ. και Θρησκ. 3.Η σύγκλητος του Πανεπιστημίου Θεσσαλονίκης ορίζει ένα από τα τακτικά μέλη της επιτροπής πρόεδρο και ένα από τα ίδια μέλη αντιπρόεδρο. Ο αντιπρόεδρος αναπληρώνει τον πρόεδρο στο αξίωμα τούτο, όταν ο τελευταίος είναι απών, ή κωλύεται. 4.Η θητεία των μελών της επιτροπής είναι 3 χρόνια. 5.Η επιτροπή ασκεί ως συλλογικό όργανο τις ακόλουθες αρμοδιότητες: α)γνωμοδοτεί σε ερωτήματα που της θέτονται από τον πρύτανη, το πρυτανικό συμβούλιο ή τη σύγκλητο. β)εισηγείται την πρόσληψη δικηγόρων που παρίστανται ενώπιον των δικαστηρίων ή άλλης δικαστικής ή διοικητικής αρχής μετά από έγγραφη εντολή του πρύτανη, που επέχει θέση πληρεξουσίου,  γ)παρέχει οδηγίες και γενικότερες νομικές υπηρεσίας στη διοίκηση του Πανεπιστημίου, μετά από έγγραφο αίτημα του πρύτανη, του πρυτανικού συμβουλίου ή της συγκλήτου,  δ)μπορεί να παρίσταται με μέλος ή μέλη της, ενώπιον των δικαστηρίων ή άλλης δικαστικής ή διοικητικής αρχής, μετά από έγγραφη εντολή του πρύτανη, που επέχει θέση πληρεξουσίου. 6.Η επιτροπή είναι αρμόδια για ζητήματα, κατά τα οριζόμενα στην προηγούμενη παράγραφο, που παρουσιάζουν ιδιαίτερη δυσκολία ή έχουν ιδιαίτερη σημασία για την προάσπιση των συμφερόντων του Πανεπιστημίου. 7.Τα μέλη της επιτροπής είναι αρμόδια, ανάλογα με τις υποθέσεις που τους αναθέτονται. 8.Ο πρόεδρος της επιτροπής ασκεί τις ακόλουθες αρμοδιότητες: α)συντονίζει και κατανέμει τις υποθέσεις στα μέλη της νομικής επιτροπής, β)εισηγείται την πρόσληψη δικηγόρων ή ζητεί για τον ίδιο λόγο τη γνώμη της επιτροπής, γ)καλεί σε συνεδριάσει για ζητήματα μείζονος ενδιαφέροντος, κατά την παρ. 6, τα μέλη της επιτροπής, ορίζει τα θέματα της ημερησίας διάταξης και προεδρεύει της επιτροπής, δ)υπογράφει τα έγγραφα που εκφράζουν γνώμη, απόφαση, πρόταση ή εισήγηση της επιτροπής, ε)διευθύνει το δικαστικό γραφείο και παρέχει οδηγίες στους δικηγόρους του Πανεπιστημίου. 9.Οι δικηγόροι που ανήκουν στο δικαστικό γραφείο, παρίστανται μετά από έγγραφη εντολή, όπου συντρέχει περίπτωση, κατά τα οριζόμενα στην παρ. 1 εδάφ. (δ) του παρόντος άρθρου και διεκπεραιώνουν δικαστικά τις υποθέσεις του Πανεπιστημίου, με την υποχρέωση να ενημερώνουν για τις ενέργειές τους την επιτροπή. 10.Η γραμματεία, της οποίας προΐσταται διοικητικός υπάλληλος του Πανεπιστημίου, μεριμνά για την απρόσκοπτη διεξαγωγή της αλληλογραφίας της επιτροπής, την τήρηση του πρωτοκόλλου, του αρχείου, τηρεί τα πρακτικά της επιτροπής και ιδιαίτερο φάκελο πλήρως ενημερωμένο για κάθε θέμα που χρειάζεται δικαστικό χειρισμό. Λειτουργία Άρθρ.2.-1.Η επιτροπή ασκεί τα καθήκοντά της, ως συλλογικό όργανο, εφόσον ζητηθεί τούτο εγγράφως από τον πρύτανη, τους αντιπρυτάνεις ή τη σύγκλητο, τον προϊστάμενο της επιτροπής ή μέλος της. 2.Η επιτροπή υπό τριμελή συγκρότηση, βρίσκεται σε απαρτία όταν είναι παρόντα όλα τα μέλη της, ενώ υπό πενταμελή συγκρότηση όταν είναι παρόντα τέσσερα μέλη της και αποφαίνεται με απόλυτη πλειοψηφία. Στις συνεδριάσεις παρίσταται και τηρεί πρακτικά ο προϊστάμενος της γραμματείας. (Αντί για τη σελ. 458,07(γ) Σελ.458,07(δ) Τεύχος 1373 Σελ. 97 Οργανικές Διατάξεις Πανεπιστημίου Θεσ/νίκης 31.Ε.α.31-32 3.Τα μέλη της επιτροπής ασκούν τα καθήκοντά τους ατομικά με βάση την κατανομή των υποθέσεων που ενεργεί ο πρόεδρος. Διατύπωση ερωτημάτων και απαντήσεων Άρθρ.3.-1.Η επιτροπή γνωμοδοτεί, προτείνει ή εισηγείται μόνο μετά από έγγραφο ερώτημα. 2.Οι αποφάνσεις, γνωμοδοτήσεις, προτάσεις ή εισηγήσεις της επιτροπής περιέχουν όλες τις διατυπωθείσες απόψεις των μελών της. 3.Οι απαντήσεις της επιτροπής και των μελών της είναι πάντοτε έγγραφες. Συνδρομή προς τη νομική επιτροπή Άρθρ.4.-1.Η επιτροπή μπορεί να ζητεί από όλες τις σχολές, τμήματα, υπηρεσίες και παραρτήματα του Πανεπιστημίου, τα απαραίτητα στοιχεία ή τις πληροφορίες που χρειάζονται για την επιτέλεση των καθηκόντων της. 2.Τα ζητούμενα στοιχεία ή πληροφορίες πρέπει να παρέχονται το ταχύτερο δυνατό. Έκτακτες αρμοδιότητες του πρύτανη Άρθρ.5.-1.Σε περιπτώσεις κατεπείγουσες ή σε περιπτώσεις που δημιουργείται προφανής κίνδυνος ή ζημία των συμφερόντων του Πανεπιστημίου και δεν είναι δυνατή η έγκαιρη άσκηση των αρμοδιοτήτων της συγκλήτου και του πρυτανικού συμβουλίου, ο πρύτανης μπορεί να ασκήσει τις αρμοδιότητες που ανήκουν στα ανωτέρω συλλογικά όργανα για ό,τι αφορά στην υποβολή όλων των ένδικων βοηθημάτων και των ένδικων μέσων, καθώς και την προσφυγή στις δικαστικές αρχές. 2.Ο πρύτανης οφείλει να υποβάλει αμέσως τις ενέργειές του στην έγκριση, κατά λόγο αρμοδιότητας των οικείων συλλογικών οργάνων. 